Diari Oficial de la Generalitat Valenciana


Sumari del DOGV 9793, del 21-02-2024 (2024/1298)

Anunci de participació pública i consultes del Pla de reforma interior barranco Catarra.
----------------------------------------------------------------------------------------

### Dades del document

Número de DOGV
:   9793

Data del DOGV
:   21-02-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/1298


Data del document
:   14-02-2024

Organisme emissor
:   Ajuntament de Santa Pola

Tipus de document
:   Anunci

Descriptors 

:   * administració local
    * pla d'urbanisme

Anunci de participació pública i consultes del Pla de reforma interior barranco Catarra. [2024/1298]  
La Junta de Govern Local de la corporació que presidisc va adoptar com a òrgan promotor, en la sessió celebrada el 25 de gener de 2024, entre altres, els acords següents:  
Quart. Sotmetre l'expedient complet del Pla de reforma interior del barranc Catarra, el qual inclou com a annexos la memòria de sostenibilitat econòmica, la memòria de viabilitat econòmica, l'estudi d'integració paisatgística, el quadre d'edificabilitat total a reordenar pel pla de reforma interior (PRI) i el text a incloure en l'acord aprovatori del projecte de reparcel·lació, junt amb el document inicial estratègic, objecte de la resolució de l'informe ambiental territorial estratègic, al tràmit de participació pública i consultes, que s'estendrà per un període de 45 dies per ser modificatiu de l'ordenació detallada establida en el Pla general, mitjançant la inserció d'un d'edicte en el DOGV i en premsa escrita comercial diària d'àmplia difusió.  
Durant l'esmentat termini, l'expedient romandrà exposat i disponible perquè puga ser consultat: 1) en el Servei Municipal d'Urbanisme 3a planta de la casa consistorial, situada en la plaça de la Constitució, 1, de Santa Pola, Alacant, i, 2) en el portal electrònic de l'Ajuntament (https://www.santapola.es/plan-general-2/), en format electrònic indeformable i diligenciat apte per a ser descarregat.  
Quint. Realitzar de manera expressa i particularitzada les consultes següents, amb remissió de còpia electrònica indeformable, degudament diligenciada de la documentació exposada al públic:  
Document firmat electrònicament des de la plataforma és Públic Gestiona | pàgina 3 de 5  
1. A administracions públiques afectades:  
 Confederació Hidrogràfica del Xúquer.  
 Ministeri de Transports i Mobilitat Sostenible, per raó de les servituds aeronàutiques.  
2. A persones interessades:  
 Es fa constar que durant la fase d'exposició pública de l'esborrany del pla de reforma interior i el seu document inicial estratègic no s'han personat, aportant suggeriments ni al·legacions, ni tampoc s'han pronunciat, altres persones, associacions, plataformes o col·lectius.  
3. A companyies subministradores de servicis, perquè emeten un informe sobre les necessitats i condicions tècniques mínimes imprescindibles dels projectes, obres i instal·lacions que hagen d'executar-se a càrrec de l'actuació urbanística, en els termes i als efectes de l'article 55.2, paràgraf 2, del text refós de la LOTUP:  
 Mercantil concessionària del servei municipal de proveïment domiciliari d'aigua potable i clavegueram: Hidraqua, SA, c/ Mestre Alfosea, número 1, planta baixa, porta 6, de Santa Pola. Adreça electrònica <.tojwebyn@dlluipkj.uy.  
 Mercantil concessionària del servei municipal de recollida de residus sòlids urbans i neteja viària: Urbaser, SAU, amb adreça al carrer Arriers, número 9, 03589, polígon industrial Santa Pola, Alacant.  
 Empresa subministradora d'energia elèctrica, titular, en la zona, de la xarxa de subministrament en baixa tensió: Iberdrola, SA, c/ Orió, 10, Alacant.  
 Empresa subministradora de gas, titular, en la zona, de la xarxa de subministrament: Nedgia Cegas, SA, av. del Cardenal Benlloch, 67, 46195 València.  
 A les empreses subministradores dels servicis de telefonia i telecomunicacions amb línies elèctriques en la zona: Telefónica, Vodafone, Orange, Masmovil, Telecable i Avantel.  
Sext. Una vegada concloses les anteriors actuacions, el pla de reforma interior serà sotmés a aprovació pel Ple de l'Ajuntament, per afectar l'ordenació detallada. En l'acord d'aprovació definitiva es disposarà allò que siga oportú respecte a la inscripció del PRI en el registre d'instruments de planejament urbanístic i la publicació del text íntegre de les seues NU en el BOP d'Alacant, que determine de la seua vigència i eficàcia.  
Sèptim. De conformitat amb el que s'establix en l'article 124.4.a de la LOTUP, es requerix l'aspirant a agent urbanitzador de la UE única del PRI perquè, en el termini màxim de tres mesos a comptar de la data de vigència i eficàcia del PRI, com a instrument que establix l'ordenació detallada, presente la documentació completa de l'alternativa tècnica del programa d'actuació integrada i proposta juridicoeconòmica, amb el contingut indicat en l'article 117 del TRLOTUP i concordants.  
  
Octau. Règim de garantia de promoció del PAI. De conformitat amb el que es requerix en els articles 124.4.b i 158 dels TRLOTUP, queda establit de la manera següent:  
 Garantia provisional de promoció. No se n'exigix.  
 Garantia definitiva de promoció fins a l'aprovació del projecte de reparcel·lació: 2 per cent de les càrregues del programa.  
 Garantia definitiva de promoció després de l'aprovació del projecte de reparcel·lació: l'anterior garantia del 2 per cent es completarà després de l'aprovació del projecte de reparcel·lació fins al 5 per cent del valor de les càrregues d'urbanització previstes en el programa d'actuació integrada.  
Esta fiança respon de les obligacions generals de l'urbanitzador davant de l'Administració i és independent i addicional respecte a les altres previstes en el TRLOTUP en desenvolupament del programa d'actuació integrada: garantia d'aportació, garantia de retribució i garantia de simultaneïtat.  
Nové. Atesa l'Ordenança fiscal reguladora de la taxa per tramitació de programes d'actuació aïllada o integrada, i també altres instruments de planejament, gestió o execució de l'Ajuntament de Santa Pola, correspon a la promotora el pagament de les despeses derivades de les taxes corresponents a la tramitació del pla de reforma interior.  
  
Totes les despeses derivades de les publicacions en el Diari Oficial de la Generalitat Valenciana i les despeses corresponent a les publicacions en premsa escrita d'àmplia difusió seran igualment assumides per la promotora del PRI.  
Desé. El present acord és un acte de tràmit, no susceptible d'impugnació independent en via administrativa ni jurisdiccional, sense perjuí de la que puga plantejar-se en ocasió de la que s'al·legue contra l'acte que resolga l'expedient.  
  
Santa Pola, 14 de febrer de 2024.- L'alcaldessa presidenta: M.ª Loreto Serrano Pomares.